Fire køretøjer er impliceret i et færdselsuheld på Ålbækvej mod Skagen, som i mere end to en halv time har spærret vejen i begge retninger. Men søndag eftermiddag er vejen igen åbnet. Både Nordjyllands Beredskab og Nordjyllands Politi har været med at håndtere sagen. Uheldet sker, da en mand i en personbil kommer kørende i nordgående retning og ved et uheld kommer lidt over i det modkørende spor, hvor en autocamper med et tysk ægtepar er på vej syd på. Manden rammer autocamperens side, hvorefter den slingrer og vælter om på højre side. Derefter kørte en bil med en kvinde og et barn ind i autocamperen og en bil med et ungt par kører ind i mandens personbil. Ingen er livsfarligt kvæstet, men både manden, kvinden og barnet og det yngre par er på hospitalet. Det unge par er dog blot til tjek. - Da vi åbnede for trafikken 15.43 vurderede en af vores patruljer, at køen i nordgående retning var 3,5 kilometer lang, siger vagtchef ved Nordjyllands Politi, Mads Hessellund. Køen har været massiv, da der ikke er alternative ruter til og fra Skagen. TV2 Nords reporter i området fortæller, at var lang kø allerede lidt i to på grund af ulykken. Alarmen om uheldet kom 12.56.

Referat:
Et større færdselsuheld på Ålbækvej mod Skagen har i dag været skyld i massive køer.